**ELŐTERJESZTÉS KÍSÉRŐ LAP**

**E-szám: 143/2017.**

# Tárgy: Nagykovácsi Nagyközség Önkormányzata Képviselő-testületének Szervezeti- és Működési Szabályzatáról szóló 17/2015. (XI. 23.) önkormányzati rendelet módosítása

**Előterjesztő neve:** Kiszelné Mohos Katalin polgármester

**Előadó neve**: dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. december 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. december 6.**

**polgármester**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 53. § (1) bekezdésének b) pontja szerint a képviselő-testület a szervezeti és működési szabályzatáról szóló rendeletében rendelkezik – többek között – a Képviselő-testület átruházott hatásköreinek felsorolásáról.

Nagykovácsi Nagyközség Önkormányzata Képviselő-testületének Szervezeti- és Működési Szabályzatáról szóló 17/2015. (XI. 23.) önkormányzati rendeletének 2. számú melléklete tartalmazza ezen hatáskörök felsorolását. Az elmúlt időszakban több önkormányzati rendeletet alkotott meg a Képviselő-testület, amelyben hatáskört ruházott át a polgármesterre és a jegyzőre. Ezen átruházott hatáskörök technikai átvezetését tartalmazza a rendelet-tervezet.

A jelenlegi módosítással átvezetett, korábbi rendelettel elfogadott átruházott hatáskörök az alábbiak:

* *Nagykovácsi Nagyközség településképének védelméről szóló …/2017. (XII….) önkormányzati rendelet 40. §-a alapján* ***a polgármester a településképi kötelezésben előírtak megszegése esetén, e magatartás elkövetőjével szemben legalább 100.000,-Ft, legfeljebb 1.000.000,-Ft-ig terjedő bírságot szabhat ki.***
* *a környezetvédelemről szóló 21/2017. (X. 24.) önkormányzati rendelet 13.§ (7)-(8) bekezdése alapján* ***a közterületi rendezvény tartására irányuló engedélyt a jegyző adja ki. A jegyző az engedély kiadását megtagadja, ha a kérelmező a (3) és (4) bekezdésben foglaltakat nem teljesíti.***
* *a köztemetőről és a temetkezés rendjéről szóló 6/2009. (II. 23.) önkormányzati rendelet 4.§ (13) bekezdése alapján* ***a polgármester köteles gondoskodni a köztemetésről, abban az esetben, ha nincs, vagy nem lelhető fel az eltemettetésre köteles személy, vagy az eltemettetésre köteles személy az eltemettetésről nem gondoskodik.***

A fentieken túl jogszabályváltozás miatt szükséges egy szövegszerű módosítás átvezetése a mellékletben már nevesített, filmforgatási célú közterület-használatra vonatkozó hatósági szerződés jóváhagyásával kapcsolatos átruházott hatáskör tekintetében, figyelemmel arra, hogy a hatósági szerződés jóváhagyására irányuló megkeresés már nem a Kormányhivataltól érkezik, hanem a Magyar Nemzeti Filmalap Közhasznú Nonprofit Zrt.-től.

Mindezek alapján kérem a tisztelt Testületet a rendelet-tervezet megtárgyalására és elfogadására. A rendelet elfogadásához minősített szavazattöbbség szükséges.

**Hatásvizsgálat eredménye**

**1. Társadalmi hatások:** A rendelet elfogadásával eleget tesz a Képviselő-testület az Mötv.-ből eredő kötelezettségének.

**2. Gazdasági, költségvetési hatások:** A rendeletnek nincs gazdasági, költségvetési hatása

**3. Környezeti hatások:** A rendeletnek nincs környezeti hatása.

**4. Egészségügyi hatások:** A rendeletnek nincs egészségügyi hatása.

Nagykovácsi, 2017. december 6.

Kiszelné Mohos Katalin

polgármester

**Nagykovácsi Nagyközség Önkormányzata Képviselő-testületének**

**/2017. (XII…)**

**önkormányzati rendelete**

**Nagykovácsi Nagyközség Önkormányzata Képviselő-testületének Szervezeti és Működési Szabályzatáról szóló 17/2015. (XI. 23.) önkormányzati rendelet módosításáról**

Nagykovácsi Nagyközség Önkormányzatának Képviselő-testülete az Alaptörvény 32. cikk (1) bekezdés d) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 143. §. (4) bekezdés a) pontjában kapott felhatalmazás alapján a Szervezeti és Működési Szabályzatáról szóló 17/2015. (XI. 23.) önkormányzati rendeletének (a továbbiakban: Ör.) módosításáról a következőket rendeli el:

**1. §**

Az Ör. 2. melléklete e rendelet 1. melléklete szerint módosul.

**2. §**

Jelen rendelet 2018. január 1. napján lép hatályba.

**3.§**

Jelen rendelet hatálybalépésével egyidejűleg aNagykovácsi Nagyközség Önkormányzatának tulajdonában álló közterületek használatának rendjéről szóló 13/2015. (IX.21.) önkormányzati rendelet 15.§ (1) bekezdése az alábbiak szerint módosul:

„(1) Az önkormányzat tulajdonában álló közterület filmalkotás forgatása céljából történő igénybevétele esetén a Magyar Nemzeti Filmalap Közhasznú Nonprofit Zrt. megkeresésére a hatósági szerződés jóváhagyására vagy elutasítására, az esetleges egyeztetések lefolytatására a polgármester jogosult.”

Kiszelné Mohos Katalin Papp István

polgármester jegyző

Záradék:

Kihirdetve: 2017.

Papp István

jegyző

**1. sz. melléklet**

*„2. melléklet*

*a 17/2015. (XI. 23.) önkormányzati rendelethez*

**A Képviselő-testület átruházott hatáskörei**

|  |  |  |
| --- | --- | --- |
| **Feladat** | **Címzett** | **jogszabály** |
| Eljár a súlykorlátozással érintett behajtási engedélyezési eljárásban. | Polgármester | 16/2016.(IX.23.) önkormányzati rendelet 4. § (1) bek. |
| Az önkormányzat számláin lévő, átmenetileg szabad pénzeszközök elkülönített betétként történő elhelyezéséről a Polgármester dönt. | Polgármester | az önkormányzat adott évi költségvetéséről szóló mindenkor hatályos önkormányzati rendelet |
| A Képviselő-testület az alábbi hatáskörök gyakorlását a Polgármesterre ruházza át:  a) dönt a fűtési támogatásról;  b) dönt a közüzemi díj támogatásról;  c) dönt az ápolási támogatásról;  d) dönt a gyógyszerkiadások viseléséhez nyújtott támogatásról;  e) dönt a víz- és csatorna alapdíj kompenzációról;  f) dönt a rendkívüli települési támogatásról;  g) engedélyezi a köztemetést;  h) dönt a babakelengye támogatásról;  i) megállapítja a gyermekétkeztetési díjkedvezményt;  j) dönt a rászoruló gyermekek táboroztatási támogatásáról. | Polgármester | 7/2016.(IV.04.) önkormányzati. rend. 15.§ |
| A bölcsőde szervezeti és működési szabályzatának jóváhagyása és módosítása az Egészségügyi és Szociális Bizottság hatásköre. | Egészségügyi és Szociális Bizottság | 8/2015.(IV.23.) önkormányzati rendelet 6. § |
| A közterület-használati engedély kiadásának jogát a Polgármester gyakorolja. A Polgármester döntése ellen jogorvoslatnak van helye, amelynek elbírálása a Képviselő-testület hatásköre. | Polgármester | 13/2015.(IX.21.) önkormányzati rendelete 7. § |
| Nem kell közterület-használati díjat fizetni a közterületre kihelyezett mobil virágládák esetében, azonban azok kihelyezését megelőzően helyszíni fotóval és kézzel készített vázrajzzal ellátott kérelmet kell benyújtani. Az engedélyt – a főépítész állásfoglalásának kikérése után – a Polgármester adja meg az alábbiak figyelembevételével:   1. a virágládák a parkolási lehetőséget nem vonhatják el, a hókotrást és a gyalogos és gépjárműforgalmat nem akadályozhatják, 2. a virágládák a Nagyszénáskert és Kálváriakert területeken a megtervezett, de még el nem készült járdák területigényét nem érinthetik, 3. a virágládák elbonthatók és áthelyezhetők, 4. a virágládák elsődlegesen természetes anyagúak (pl.: fa, cserép, faragott kő) 5. a virágládáknak a település- és utcaképpel összhangban kell lenniük. | Polgármester | 13/2015.(IX.21.) önkormányzati rendelete 13.§ |
| Az önkormányzat tulajdonában álló közterület filmalkotás forgatása céljából történő igénybevétele esetén a Magyar Nemzeti Filmalap Közhasznú Nonprofit Zrt. megkeresésére a hatósági szerződés jóváhagyására vagy elutasítására, az esetleges egyeztetések lefolytatására a Polgármester jogosult. | Polgármester | 13/2015.(IX.21.) önkormányzati rendelet 15.§ |
| A nem pénzbeli támogatások körét és mértékét a) pont esetében a Képviselő-testület, a b) és c) pont esetében a polgármester egyedi döntéseivel határozza meg. | Polgármester | 3/2016. (II. 29.) önkormányzati rendelet 4.§ |
| (3) A (2) bekezdésben meghatározott személyeknek az Önkormányzat saját halottjává nyilvánítására az önkormányzati képviselők, a jegyző vagy az intézményvezetők tehetnek javaslatot. A saját halottá nyilvánításról a javaslatot tevő személyek vagy saját kezdeményezésére a Polgármester dönt. | Polgármester | 4/2016. (II. 29.) önkormányzati rendelet 3. § (3) bek. |
| Az Önkormányzat saját halottjává nem nyilvánított, de Nagykovácsi érdekében jelentős érdemeket szerzett elhunyt személy temetési költségeihez a 3.§ (3) bekezdésében meghatározott személyek javaslatára, a Polgármester döntése alapján lehet hozzájárulni, amely az alábbiakat foglalhatja magában:  a) halálhírről szóló értesítés költségei,  b) halott szállítás költségei,  c) sírásás költsége,  d) koporsó vagy urna költsége,  e) a sírhely megváltásának költsége. | Polgármester | 4/2016. (II. 29.) önkormányzati rendelet 4. § (1) bek. |
| Amennyiben az ingatlanon növekszik a szennyvízhálózatot igénybevevő lakóegységek száma vagy változik az ingatlan rendeltetési módja akkor ezt a körülményt az ingatlan tulajdonosa köteles a Polgármesternek írásban bejelenteni. Ebben az esetben a már meglévő és a létrejövő érdekeltségi egységek száma különbözetének, vagy a szennyvízkibocsátás növekedése mértékének figyelembe vételével a 6. §-ben foglaltak szerint a Polgármester meghatározza a közművesítési hozzájárulás mértékét. | Polgármester | 6/2016. (II. 29.) önkormányzati rendelet  a közművesítési hozzájárulásról 3. § (4) bek. |
| A közút kezelőjén a helyi közutak tekintetében  a) 3. § (2) bekezdésében, 7. § (3) bekezdésében, 9/D. § (1) bekezdésében, 12. § (5) bekezdésében, 14. § (1) bekezdés a) pontjában, 15. § (1) bekezdésében, 29. § (4) és (9) bekezdésében, 29/B. § (2) bekezdésének a) pontjában, 33. § (2) bekezdésében, 34-35. §-ban, 36. § (1), (3) és (4) bekezdésében, 37. § (2) és (3) bekezdésében, 41. §-ban, 42. § (3) bekezdésében, 42/A. § (1) és (2) bekezdésében, 43. § (1) bekezdésében és a 45. § (1) bekezdésében a helyi önkormányzat Képviselő-testületét kell érteni. | Polgármester | 1988. évi I. törvény 46. § (1) bek. |
| A Polgármester határozattal dönt az étkeztetés igénybevétele iránti kérelemről és az étkeztetés megszüntetéséről. | Polgármester | 12/2016. (V. 30.) önkormányzati rendelet 4. § (10)-(11) bek. |
| Az érdekeltségi hozzájárulás megfizetéséről a megvalósult közút műszaki átadását követően a Polgármester határozatban dönt. | Polgármester | 17/2016. (IX. 23.) önkormányzati rendelet 9.§ (2) bek*.* |
| A közösségi együttélés alapvető szabályainak megsértése miatti közigazgatási eljárás lefolytatására és a közigazgatási bírság kiszabására átruházott hatáskörben a Jegyző jogosult. | Jegyző | 7/2017. (IV. 28.) önkormányzati rendelet 2.§ (1) bek. és 4.§ (1) bek. |
| A közigazgatási bírságot kiszabó határozat elleni fellebbezést átruházott hatáskörben az Ügyrendi, Összeférhetetlenségi, Jogi és Külső kapcsolatok Bizottsága bírálja el. | Ügyrendi, Összeférhetetlenségi, Jogi és Külső kapcsolatok Bizottsága | 7/2017. (IV. 28.) önkormányzati rendelet 4.§ (3) bek. |
| A polgármester a településképi kötelezésben előírtak megszegése esetén, e magatartás elkövetőjével szemben legalább 100.000,-Ft, legfeljebb 1.000.000,-Ft-ig terjedő bírságot szabhat ki. | Polgármester | …/2017. (XII. …) önkormányzati rendelet 40.§ |
| A közterületi rendezvény tartására irányuló engedélyt a jegyző adja ki.  A jegyző az engedély kiadását megtagadja, ha a kérelmező a (3) és (4) bekezdésben foglaltakat nem teljesíti. | Jegyző | 21/2017. (X.24.) önkormányzati rendelet 13.§ (7)-(8) bek. |
| A polgármester köteles gondoskodni a köztemetésről, abban az esetben, ha nincs, vagy nem lelhető fel az eltemettetésre köteles személy, vagy az eltemettetésre köteles személy az eltemettetésről nem gondoskodik. | Polgármester | 6/2009.(II.23.) önkormányzati rendelet 4.§ (13) bek. |

„

**Általános indoklás**

Magyarország helyi önkormányzatairól szóló 2011. évi CLXXXIX. törvény 53. § (1) bekezdésének b) pontja szerint a képviselő-testület a szervezeti és működési szabályzatáról szóló rendeletében rendelkezik a képviselő-testület átruházott hatásköreinek felsorolásáról. Nagykovácsi Nagyközség Önkormányzata Képviselő-testületének Szervezeti- és Működési Szabályzatáról szóló 17/2015. (XI. 23.) önkormányzati rendeletének 2. számú melléklete tartalmazza ezen hatáskörök felsorolását. Az elmúlt időszakban több önkormányzati rendeletet alkotott meg a Képviselő-testület, amelyben hatáskört ruházott át a polgármesterre vagy a jegyzőre. Ezen átruházott hatáskörök technikai átvezetését tartalmazza a rendelet-tervezet.

**Részletes indoklás**

1. §

Az Ör. mellékletének módosítása a rendelet 1. számú mellékletével.

2.§

Hatályba léptető rendelkezések.

3.§

Módosuló rendelkezések.